Talous- ja sosiaalikomitean lausunto aiheesta "Ehdotus: neuvoston asetus (EY) hedelmä- ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta"



Virallinen lehti nro C 368 , 20/12/1999 s. 0030 - 0030



Talous- ja sosiaalikomitean lausunto aiheesta "Ehdotus: neuvoston asetus (EY) hedelmä- ja vihannesjalostealan yhteisestä markkinajärjestelystä annetun asetuksen (EY) N:o 2201/96 muuttamisesta" (1999/C 368/11) Neuvosto päätti 13. syyskuuta 1999 Euroopan yhteisön perustamissopimuksen 37 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitea päätti nimittää Christos Fakasin yleisesittelijäksi ja antaa valmistelutyön hänen tehtäväkseen. Talous- ja sosiaalikomitea hyväksyi 20. ja 21. lokakuuta 1999 pitämässään 367. täysistunnossa (lokakuun 20. päivän kokouksessa) seuraavan lausunnon äänin 69 puolesta, 2 vastaan 8:n pidättyessä äänestämästä. 1. Johdanto Asetusehdotus on muodollinen toimenpide, joka on seurausta maatalousneuvoston 14.-15. kesäkuuta 1999 Luxembourgissa pitämässä kokouksessa tehdyistä päätelmistä. Neuvosto päätti Portugalin ehdotuksen mukaisesti myöntää markkinointivuosien 1999/2000 ja 2000/2001 kiintiöitä jaettaessa Portugalille korvausta tomaattitiivisteiden kiintiöiden menetyksistä. Kiintiöiden menetykset johtuivat Portugalin tuotannon alenemisesta poikkeuksellisen epäsuotuisten ilmasto-olosuhteiden vuoksi markkinointivuonna 1997/1998, jolloin jalostukseen tarkoitettujen tomaattien sato jäi poikkeuksellisen alhaiseksi. Neuvoston päätelmissä todetaan asetuksen (EY) N:o 2201/96 muuttamisesta seuraavaa: "Lisätään asetuksen 6 artiklaan 3 a kohta, jossa Portugalille myönnetään tomaattitiivisteiden tuotantoon tarkoitettujen tuoreiden tomaattien lisämäärä markkinointivuosiksi 1999/2000 ja 2000/2001. Markkinointivuonna 1999/2000 tämä määrä on 83468 tonnia. Markkinointivuonna 2000/2001 tämä määrä on Portugalille edellisten kohtien mukaisesti lasketun määrän ja sen määrän erotus, joka lasketaan korvaamalla markkinointivuonna 1997/1998 tuotettu määrä 8 84 592 tonnilla. 1 kohdassa mainittua tuoreiden tomaattien määrää ja 2 kohdan toisen alakohdan ensimmäisessä luetelmakohdassa mainittua tomaattitiivistekiintiötä täydennetään näiden kahden markkinointivuoden osalta Portugalille myönnetyllä lisämäärällä." 2. Huomiot 2.1. Maanviljelyn harjoittaminen on vaikea tehtävä, jonka tuloksiin säällä on huomattava vaikutus. Talous- ja sosiaalikomitean mielestä poikkeuksellisen epäsuotuisa sää - esimerkkinä Portugalin tilanne markkinointivuonna 1997/1998 - ei, mikäli suinkin mahdollista, saa aiheuttaa jatkuvaa negatiivista vaikutusta maataloustuottajien tuloihin. 2.2. TSK katsoo asetusehdotuksen olevan sisällöltään ja hengeltään maatalousneuvoston 14.-15. kesäkuuta 1999 antamien päätelmien mukainen ja tukee taloudellisista rasituksista huolimatta (3,2 miljoonaa euroa markkinointivuonna 2000 ja ennakoidut 0,4 miljoonan euron kulut vuonna 2001) Portugalille asetusehdotuksessa markkinointivuosiksi 1999/2000 ja 2000/2001 esitettyjä jalostettavaksi tarkoitettujen tomaattien tuotannon lisämääriä. Bryssel 20. lokakuuta 1999. Talous- ja sosiaalikomitean puheenjohtaja Beatrice RANGONI MACHIAVELLI